cyanic-selkie/wikianc huggingface dataset:
Lachesillidae
Levevis
Disse støvlusene kan minnes mellom døde blader, gress, på barken av trær eller i baret på bartrær. Det er også noen arter som kan leve på lagrede matvarer.
Utbredelse
Familien forekommer i alle verdensdeler bortsett fra Antarktis. Flest arter er det i Sør- og Mellom-Amerika.
Systematisk inndeling / europeiske arter
Systematikken innen gruppen støvlus følger.
Krayzie Bone
Anthony Henderson (født 17. juni 1974), bedre kjent som Krayzie Bone, er en amerikansk rapper.
Han er også kjent under andre artistnavn som Leatha Face, Krayzie Jackson, Granddaddy of the Midwest, Mr. Lyrical, Silent Killer og Mr. Sawed Off. Krayzie Bone har vært med å vinne to Grammy Awards og er medlem i hiphop-gruppen Bone Thugs-n-Harmony.
Krayzie Bone har utgitt flere soloalbum, og har jobbet med blant andre Fat Joe, Big Punisher, Ice Cube, Coolio, Swizz Beatz, Snoop Dogg, E-40, Cuban Link, Kelis, Mariah Carey og Chamillionaire.
Magnhild Meltveit Kleppa
Magnhild Meltveit Kleppa (født 12. november 1948 i Fister i Rogaland) er en norsk tidligere politiker (Sp) og tidligere fylkesmann i Rogaland. Kleppa satt i regjeringen Bondevik I fra 1997 til 2000 som sosialminister og i Stoltenberg II fra 2007 til 2012 som kommunalminister (2007–2009) og samferdselsminister (2009–2012). De første to årene til Stoltenberg II regjeringen var Kleppa Senterpartiets parlamentariske leder.
Biografi
Kleppa er utdannet lærer fra Kristiansand lærerskole 1970, og har senere studert samfunnsfag, biologi og spesialpedagogikk ved Stavanger lærerskole. Hun arbeidet som lærer og rådgiver fra 1967 til 1992. Fra 1992 til 1993 var Kleppa gruppeleder for Senterpartiet i Rogaland fylkeskommune, hun var også fylkesleder i Rogaland 1987–1990.
Hun ble innvalgt på Stortinget fra Rogaland i 1993. Kleppa var nestleder i Senterpartiet under Anne Enger Lahnstein 1991–1997 og parlamentarisk leder 2005–2007. Hun var sosialminister i Kjell Magne Bondeviks første regjering 1997–2000. I Jens Stoltenbergs andre regjering var hun kommunal- og regionalminister 2007–2009 og samferdselsminister fra 20. oktober 2009 til 18. juni 2012.
Kleppa ble 26. oktober 2012 utnevnt til fylkesmann i Rogaland og tiltrådte stillingen i oktober 2013 da hennes stortingsperiode var avsluttet. Hun er fylkesmann ut juni 2019. Fra 1. juli 2019 er hun medlem av EOS-utvalget.
Escherichia coli O157:H7
Escherichia coli O157:H7 er en stamme av bakteriearten Escherichia coli som er en økende årsak til matforgiftning. I USA blir det rapportert 73 000 infeksjonstilfeller og 61 dødsfall hvert år. Infeksjon fører til blodig diaré, og i enkelte tilfeller til nyresvikt. De fleste sykdomstilfellene er knyttet til forurenset kjøttdeig tilberedt ved for lav temperatur. Bakterien overføres også via inntak av upasteurisert melk eller ved å drikke eller svømme i kloakkforurenset vann, og også fra person til person, spesielt innenfor familier eller i for eksempel barnehager.
E.coli-utbruddet i 2011 skyldes en annen bakteriestamme, Escherichia coli O104:H4.
Se også
Intestohemoragiaj bakterioj Escherichia coli Enterohaemorrhagicum Escherichium coli Enterohämorrhagesch Escherichia coli EHEC Enterokrwotoczny szczep E. coli E. coli entero-hemoragică
Perdizes
Perdizes er en kommune i delstaten Minas Gerais i sørøstregionen av Brasil.
Heteroatom
Heteroatom i organisk kjemi er et hvilket som helst atom som ikke er karbon eller hydrogen. Det er typisk nitrogen, oksygen, svovel, fosfor, bor, klor, brom eller jod.
Tord Dale
Tord Dale (født 2. mai 1978 i Sogndal) er en tidligere norsk politiker (Ap). Dale var politisk rådgiver for statsråd Anniken Huitfeldt i Barne- og likestillingsdepartementet i 2009, og 2010–2012 politisk rådgiver for statsråd Anne-Grete Strøm-Erichsen i Helse- og omsorgsdepartementet. Fra 3. mars til 11. mai 2011 vikarierte han som statssekretær i samme departement. Han var politisk rådgiver for statsråd Lisbeth Berg-Hansen i Fiskeri- og kystdepartementet 2012–2013.Han har etter dette jobbet som seniorrådgiver i PR-byrået Burson-Marsteller, daglig leder for klyngeorganisasjonen Maritimt Forum. som seniorrådgiver og partner i det nystartede kommunikasjonsbyrået Footprint før han gikk til stillingen som leder for bærekraft i hovedorganisasjonen Virke
Foo (andre betydninger)
Foo kan sikte til:
Arthur D. Levinson
Arthur D. Levinson (født 31. mars 1950 i Seattle i Washington i USA) er fra 2011 styreleder i Apple Inc. Han er også styreleder i bioteknologiselskapet Genentech, noe han har vært siden 1999. Tidligere var han administrerende direktør (CEO) i Genentech (1999–2009), og han er medlem av Genentechs Scientific Research Board, som fungerer som rådgivere for firmaet i forsknings- og utviklingsprosjekter.
Ågot Valle
Ågot Jorunn Valle (født 26. mai 1945 i Levanger) er en norsk politiker (SV). Hun ble innvalgt på Stortinget fra Hordaland i 1997, og satt tre sammenhengende perioder til hun gav seg som stortingsrepresentant i 2009. Hun er kusine til NRK-profilen Viggo Valle.
Valle tok Statens Fysioterapiskole Oslo 1967 og diverse helseadministrative fag, Folkehelsevitenskap, Statens institutt for folkehelse 1996.
Valles yrkespraksis er fysioterapeut i institutt 1968–1981, fysioterapeut i HVPU 1982–1986, kommunefysioterapeut Kvam 1986–1988, barnefysioterapeut og leder av fysio-/ergoterapitjenesten Loddefjord, Bergen 1988–1997 og omsorgssjef Loddefjord 1997.
Kilowattime
Kilowattime (kWh eller kW·h) er en enhet for måling av energi. 1 GWh (en gigawattime) er en million kilowattimer, og 1 TWh (en terawattime) er en milliard kilowattimer. Enheten er ikke en SI-enhet.
Definisjon
Oftest brukes enheten med et SI-prefiks, som wattime
Språkrådet sidestiller forkortelsene «kWh» og «kWt», men den vanlige betegnelsen for kilowattime er kWh («kilo»: prefiks for 1000, W: symbol for effekt i Watt, h: fra latin:hora, «time»). kWh er anbefalt brukt i flere tekniske referanser.
Anvendelse
Kilowattime er den vanlige enheten for strømforbruk og kostnaden oppgis i kroner per kilowattime (kr/kWh). En vanlig norsk enebolig bruker fra 16 000 kWh/år til 25 000 kWh/år. Energimengden måles av en kilowattimeteller/måler. Denne er som regel plassert i boligens sikringsskap, men enkelte nettleverandører krever egne utvendige inntaksskap med måleren montert der.
Megawattime brukes til å angi større strømforbruk, som årlig forbruk i bedrifter og årlig produksjon i mindre kraftverk. Det er beregnet at hver verdensborger i gjennomsnitt brukte 26,2 MWh i 1990.
1 terawattime tilsvarer det totale strømforbruket i en by på Drammens størrelse i løpet av ett år. Norges totalforbruk var 125 TWh i 2001 og 135 TWh i 2008.
Benevningen kWh/h uttrykker energiproduksjonen midlet over perioder på en time. Det blir dermed lettere i en graf å se hvordan det midlere effektuttaket endrer seg over døgnet.
Sammenblanding av watt, wattimer og watt per time
Effekt uttrykt i kilowatt (kW) blir ofte sammenblandet med energimengde uttrykt i kilowattimer (kWh) eller med enheten for endringshastighet for effekt uttrykt i kilowatt per time (kW/h).
For eksempel har en lyspære med elektrisk effekt på 100 W som har vært tent i to timer forbrukt energimengden 200 W·h = 720 kJ. Dette er det samme forbruket som en 40W lyspære tent i fem timer eller en 50W lyspære tent i fire timer. Tilsvarende har en generator som produserer 48 kWh energi i løpet av en dag levert en gjennomsnittlig effekt på 2 kW.
Størrelsen watt per time (W/h) blir ofte forvekslet med wattime (W·h) for å angi en mengde energi. Størrelsen W/h gir en endring i effekten per tidsenhet, og kan brukes til å angi en generators evne til endring i effekt. Hvis en generator for eksempel går fra 0 til 18 MW på et kvarter (0,25 timer) har den en effektøkningshastighet på 72 MW/h. Hvis denne økningen var lineær hadde generatoren i dette kvarteret produsert 18 × 0,25 / 2 = 2,25 MWh. Vannkraftverk har generelt en raskere effektendringshastighet enn andre typer kraftverk og er dermed de mest fleksible ved justeringer i et forsyningsnett. Dette har ført til at det er stor interesse for å utnytte norsk vannkraft til effektutjevning for tregere varmekraftverk i Europa.
Konvertering til de nærmeste enhetene
1 kilowattime er lik:
Og motsatt:
Roosevelt County (Montana)
Roosevelt Countys totale areal er 6 137 km² hvorav 36 km² er vann. I 2000 hadde fylket 10 620 innbyggere, og administrasjonssenteret ligger i byen Wolf Point, som også er fylkets største.
Theater des Westens
Historie
Teatret ble bygget mellom 1895 og 1896 i historistisk stil av Bernhard Sehring. Theater des Westens åpnet 1. oktober 1896 med Holger Drachmanns eventyrspill Tusen og en natt (Tausendundeine Nacht). Etter at den ventede suksessen uteble, ble bygningen fra 1898 brukt som operascene og fra 1908 som operetteteater. En brann skadet teatret 25. august 1912, men det ble gjenoppbygget. I 1922 ble teatret igjen omgjort til opera, og gikk under navnet Große Volksoper, men operaen ble stengt i 1924. Teatret ble gjenåpnet i 1933 som del av programmet Kraft durch Freude og fikk navnet Volksoper. I 1944 ble teatret stengt og senere skadet av bombeangrep. Allerede i 1945 fulgte den første restaureringen, og Städtisches Oper Berlin (byoperaen i Berlin) flyttet inn i teaterbygningen, etter at byoperaens egen bygning i Bismarckstraße var blitt ødelagt. Med ferdigstillelsen av den nye Deutsche Oper flyttet operaensemblet i 1961 tilbake til Bismarckstraße. Fra dette tidspunktet ble Theater des Westens igjen brukt særlig for operette- og musikaloppførelser. Frederick Loewes My Fair Lady var den første musikalen som hadde première i 1961. I 1962 ble bygningen modernisert og ombygget, og i 1978 ble teatersalen restaurert etter Sehrings originale planer. I 1980-årene fulgte restaureringen av foyeren og bygningens ytre etter originalplaner.
Edguy
Edguy er et power metal-band fra Fulda, Tyskland, som ble grunnlagt i 1992 av Tobias Sammet (keyboard/vokal), Jens Ludwig (gitar), Dirk Sauer (gitar) og Dominik Storch (trommer).
Begynnelsen
Opptakten til Edguy skjedde allerede i 1988, da 10 år gamle Tobias Sammet startet på «grammar school» (en treårig skole for barn mellom 9 og 12 år). Her møtte han Jens Ludwig, og da guttene var i 11-12-årsalderen fikk Ludwig sin første elgitar. Sammet hadde fra før av et elektrisk orgel, ikke hans favorittinstrument, men resultatet av et kompromiss med foreldrene. De to begynte å spille sammen for moro skyld, og etter en stund kjøpte Sammet seg et keyboard, for å kunne få mer ut av spillingen. Da de to var 13 år ble klassen slått sammen med en annen, og de møtte Dirk Sauer, som de etter en stund oppdaget at også spilte og hadde en elgitar.
I begynnelsen besto repertoaret av coversanger fra deres favorittband (eksempelvis AC/DC, Iron Maiden og Kiss), men i 1994 gav bandet ut sine to første demoer, Evil Minded og Children of Steel. Bandet fikk sine første omtaler i det tyske magasinet German Metal Hammer, uten at det kan sies at kritikken var strålende. Platekontrakten lot vente på seg, og i 1995 bestemte bandet seg for å gi ut et egenfinansiert album, som de kalte Savage Poetry. Savage Poetry blir av noen sett på som en demo, mens andre anser den som deres første offisielle full-lengde. Albumet ble satt sammen på to uker, og ga dem til slutt den lenge etterlengtede platekontrakten, med nyetablerte AFM Records.
Den første platekontrakten
I januar 1997 gav AFM Records ut bandets andre full-lengdeutgivelse Kingdom of Madness (første om man ser på ''Savage Poetry som en demo). Mens Savage Poetry hadde vært et billigprosjekt med et heldig utfall, viste Kingdom of Madness seg å være en dyr katastrofe. På denne tiden var det svært få band som sverget til samme musikkstil som Edguy. Helloween var et av dem, men de hadde en fordel i et suksessrikt debutalbum og et stort plateselskap som kunne promotere dem. Edguy hadde Kingdom of Madness og et lite plateselskap.
To måneder og et par konserter etter utgivelsen av Kingdom of Madness satte Edguy seg ned for å skrive nytt materiale til det forestående albumet. De visste at de måtte gjøre noen forandringer, og i løpet av denne perioden skaffet de seg to nye og mektige venner. Den ene var Timo Tolkki fra Stratovarius, som hadde tro på ungdommene og bestemte seg for å mikse albumet deres i studioet sitt i Finland. Den andre var Blind Guardian-vokalisten Hansi Kürsch, som ga bandet råd om hvordan de burde arrangere korene, og som selv opptrådte som gjestevokalist på det nye albumet.
Rett før bandet gikk i studio for å spille inn albumet som skulle få navnet Vain Glory Opera sommeren 1997, bestemte trommeslager Dominik Storch seg for å forlate bandet av personlige årsaker. Bandet hyrte så inn en venn av seg ved navn Frank Lindenthal til å spille trommer på albumet, og rett etter opptakene var ferdig fikk de tak i Felix Bohnke som ny, fast trommeslager.
Noen måneder senere (i september 1997), bestemte Sammet seg for å fokusere mer på syngingen, noe han også var blitt rådet til av Timo Tolkki. Sammet snakket med kameraten og, den allerede da, erfarne bassisten Tobias «Eggi» Exxel om avgjørelsen. Albumet var ferdig innspilt og skulle gis ut i januar 1998. Fremtiden var uviss, men Exxel bestemte seg likevel for å satse på Edguy. Fire ambisiøse unggutter var blitt til fem.
Gjennombruddet
I januar 1998 så Vain Glory Opera dagens lys. Albumet fikk strålende kritikker verden over, spesielt i Japan, og ga dem muligheten til å legge ut på en fem uker lang Europa-turné, samt å spille på prestisjefylte Wacken Open Air Festival, selv om det bare var som åpningsband på den minste scenen.
Ett år etter utgivelsen av Vain Glory Opera, i januar 1999, kom albumet Theater of Salvation. Albumet ga Edguy en plassering på Tysklands offisielle albumliste (#60, samt #50 i Sverige), og bandet la ut på en tre måneder lang Europa-turné som støtte for Helloween og Gamma Ray, og senere for Angra på deres turné i Frankrike. Edguy fikk igjen muligheten til å spille på Wacken Open Air Festival, og denne gangen som åpningsband på hovedscenen.
Den europeiske delen av Mandrake-turneen tar til sommeren 2002, og dette året får bandet også muligheten til å spille på Wacken Open Air Festival, foran ikke mindre enn 40 000 tilhørere. I løpet av denne siste delen av turneen spiller de også inn konsertalbumet Burning Down the Opera som utgis i mai 2003. På sensommeren gis Sammets andre Avantasia-album Avantasia the Metal Opera Part 2 ut. Den klatrer på den tyske albumlisten til det til slutt når #17.
Større plateselskap, større ambisjoner
I 2003 velger Edguy å skille lag med AFM Records og signerer en ny kontrakt med Nuclear Blast. Albumet Hellfire Club (2004) gir dem deres første topp ti-plassering som #6 i Sverige, og blir også en del av albumlistene i åtte andre land. Singelen «King of Fools» ga bandet TV-opptredener i USA, Europa og Japan. Senere samme år la bandet atter ut på turné og spilte over 80 konserter i Europa, Sør-Amerika og Japan. Turneen inkluderte også opptredener på Tysklands Rock am Ring og Rock im Park-festivaler. Andre del av Hellfire Club-turneen bringer Edguy til USA, hvor de sammen med HammerFall turnerer «fra kyst-til-kyst». I oktober 2005 utgis både en EP og en DVD med tittelen Superheroes. EP-en entret i topp ti-sjiktet på den svenske album-lista, mens DVD-en ble nr. 2 på den svenske DVD-lista.
Den siste album-utgivelsen fra bandet kom i 2006 med tittelen Rocket Ride. Albumet kom inn på listene i Sverige og Tyskland som nr. 8, og i Frankrike som nr. 28. Dette året ble stort sett brukt til promotering av albumet og til deres hittil største turné, både med tanke på antall show, og antall publikummere.
Første halvdel av 2007 ble brukt til videre promotering av albumet, og i 2007 kom Sammets tredje Avantasia-album The Scarecrow.
Lila Kedrova
Lila Kedrova (født 9. oktober 1918 i St. Petersburg, død 16. februar 2000 i Sault Ste. Marie i Ontario) var en russiskfødt fransk skuespiller.
Kedrova vant Oscar for beste kvinnelige birolle for rollen som madame Hortense i filmen Zorba the Greek (1964). Hun spilte også denne rollen i musikalversjonen av filmen på Broadway fra 1983 til 1984 og ble da belønnet med Tony-prisen og Drama Desk-prisen for beste kvinnelige birolle i en musikal.
Digital Living Network Alliance
Digital Living Network Alliance (DLNA) er en gruppe som promoterer retningslinjer for deling av digitale media, og er basert på UPnP. Poenget med DLNA er at alle produkter merket med DLNA skal kunne kommunisere sammen, uansett om de er produsert av forskjellige produsenter. For eksempel, kan du vise filmene og bildene du har lagret på din DLNA PC, på din DLNA TV uten noen ekstra boks eller enhet.
En svakhet ved DLNA er at det er en minimumsstandard, og den støtter relativt få formater så langt.
Hemolytisk-uremisk syndrom
Hemolytisk-uremisk syndrom (forkortet HUS) er en sykdom kjennetegnet ved mikroangiopatisk hemolytisk anemi, akutt nyresvikt og lavt blodplatetall (trombocytopeni).
Hemolyse betyr sprengning av røde blodlegemer og innebærer at betydelig seigere hemoglobin er fritt oppløst i blodets plasma og forandrer blodets viskositet så det blir altfor seigtflytende og blokkerer de tynneste blodårene.
Mikroangiopatisk; mikro – små; angio. åre, pathos – sykdom/lidelse
Symptomer og sykdomstegn
Det klassiske tilfellet av HUS hos barn følger blodig diaré forårsaket av E. coli O157:H7, en stamme av E. coli som skiller ut verotoksin (også kjent som shigatoksin). Toksinet føres rundt i blodomløpet, fester seg i nyrene, og starter en betennelsesreaksjon som fører til akutt nyresvikt og disseminert intravaskulær koaguasjon (DIC). Fibrinvevet ødelegger røde blodlegemer og fanger opp blodplater, som fører til lavere nivåer av begge.
HUS oppstår etter 2-7 % av alle E. coli O157:H7-infeksjoner.
Perdões
Perdões er en kommune i delstaten Minas Gerais i sørøstregionen av Brasil.
Sljudjanka
Sljudjanka (russisk: Слюдянка) er en by i Irkutsk oblast i Russland. Den ligger ved Bajkalsjøens sørvestre ende, rundt 80 km sørvest for Irkutsk. Innbyggertall: 19 118 (folketelling 2002), 19 872 (folketelling 1989).
Sljudjanka ble grunnlagt som en bosetning ved en stasjon på den transsibirske jernbanen i 1905. Bystatus ble innvilget i 1936.
Richland County (Montana)
Richland County er et fylke i den amerikanske delstaten Montana. Det ligger i den nordøstlige delen av staten og det grenser mot Roosevelt County i nord, McCone County i vest og mot Dawson County og Wibaux County i sør. Det har også grense mot delstaten Nord-Dakota i øst.
Richland Countys totale areal er 5 447 km² hvorav 49 km² er vann. I 2000 hadde fylket 9 667 innbyggere og administrasjonssenteret ligger i byen Sidney som også er fylkets største.
Brecker Brothers
Brecker Brothers var en musikalsk duo med brødrene Michael (saxofon og EWI) og Randy Brecker (trompet og flygelhorn) som hadde kommersiell suksess med sine Jazz-fusion album på 70-, 80- og 90- tallet. De hadde en nevneverdig hit med singelen East River i 1979. Den kom så høyt som på 34 plass på singellisten UK Singles Chart
I tillegg til å spille inn deres egne komposisjoner, stilte brødrene ofte som studiomusikere som for bandet Parliament på deres album «Mothership Connection» og på bandet Casiopeas album «Casiopea», samtidig som de hadde utgivelser hver for seg.
Deres samarbeid stoppet i 2007 da Michael Brecker døde av leukemi.
Det keiserlige senatet for Finland
Det keiserlige senatet for Finland var det øverste administrative organ i Finland i Storfyrstedømmet Finland, fra 1808 til 1919.
Allerede i november 1808 besluttet tsaren at det skulle opprettes et eget øverste organ for Finland som svarte til Sveriges riksråd. Navnet på rådet var opprinnelig Regeringskonseljen, fra 1816 Kejserliga senaten för Finland. Forretningsordenen ble utarbeidet av et utvalg ledet av biskop Jacob Tengström og innholdet ble sterkt preget av juristen Matthias Calonius. Stendene som var samlet i Borgå føyde til det vesentlige punktet at medlemmene av senatet måtte komme fra Finland.
Abdumalik Abdullajanov
Abdumalik Abdulladzhanov Abdullaevich (født 1. januar 1949 i Khujand) er en tadsjikistansk politiker.
Det keiserlige senatet for Finland
Senatet besto av to departementer, ekonomidepartement og  justitiedepartementet. Sistnevnte fungerte som Finlands høyeste domstol, mens ekonomidepartementet var det øverste forvaltningsorganet for Finlands regjering. Regjeringsmakten ble formelt utøvet i konselj («statsråd») der generalguvernøren i egenskap av tsarens stedfortreder fattet beslutningen i de sakene som ble lagt fram. Som regel deltok ikke generalguvernøren i forhandlingene, møtene ble til å begynne med ledet av den høyest rangerte av medlemmene i det aktuelle departementet fram til man i 1822 begynte å utpeke en vice ordföranden fra hvert av departementene. I praksis var lederen av ekonomidepartementet Finlands regjeringssjef. Senatet observerte monarkens rettigheter i Finland og medlemmene ble valgt direkte av tsaren. Medlemmene av senatet satt i tre år. Forretningsordenen dikterte at halvparten av medlemmene måtte være adelige og halvparten ikke-adelige.
Abdumalik Abdullajanov
Han var statsminister i Tadsjikistan fra 21. september 1992 til 18. desember 1993, men trakk seg som statsminister på grunn av politisk uenighet med president Rahmon Nabiyev.
Under Den tadsjikiske sosialistiske sovjetrepublikken var han visestatsminister med ansvar for korn fra 1987. Fra 1993 til 1994 var han ambassadør i Russland.
Det keiserlige senatet for Finland
Senatet holdt til å begynne med sine møter i Åbo som dermed ble den første hovedstaden i det autonome storfyrstedømmet. Allerede i 1812 besluttet tsar Aleksander I at Helsingfors skulle bli hovedstad. Åbo symboliserte den gamle tilknytningen til Sverige og tsaren ville grunnlegge en ny hovedstad som et tegn på forbindelsen med Russland. Helsingfors utpekte seg ikke bare på grunn av den viktige festningen Sveaborg, men også fordi byen brant nesten helt ned til grunnen i 1808 og uansett måtte reises på nytt. Etter omfattende ny byggeaktivitet under ledelse av arkitekten Carl Ludvig Engel kunne senatet i 1822 ta plass i det nye Senatshuset i Helsingfors.
Abdumalik Abdullajanov
Han kom fra en innflytelsesrik, aristokratisk familie. Hans bestefar rømte til Saudi-Arabia i 1922 og ble rådgiver for kong Abdülâziz.
Han er utdannet ingeniør fra Odessa Institute of Technology i 1971.
Det keiserlige senatet for Finland
Litteratur
Сенат Финляндии
José Manuel da Câmara d’Atalaia
José Manuel da Câmara d'Atalaia (født 25. desember 1685 i Lisboa i Portugal, død 9. juli 1758 i Atalaia) var en av Den katolske kirkes kardinaler. Han var patriark av Lisboa fra 1754.
Han ble kreert til kardinal den 10. april 1747 av pave Benedikt XIV.
Utslitt etter å ha forsøkt å stå imot markien av Pombals antijesuittiske politikk trakk han seg tilbake til Atalaia nær Lisboa, der han døde tre dager etter pave Klemens XIII valg.
Episkopalgenealogi
Hans episkopalgenealogi er:
Kanchanpur (distrikt)
Kanchanpur er et av Nepals 75 distrikter. Kanchanpur ligger i den Fjernvestlige regionen, Mahakali sone.
Kanchanpur hører til den vestligste delen av Tarai, Nepals flate, tropiske grenseområde i sør. Distriktet er det vestligste i Nepal, og grensa på vestsida ligger nær Mahakali-elva. Det grenser i vest mot den indiske delstaten Uttarakhand, i nord mot distriktet Dadeldhura og i vest mot Kailali, og i sør og sørøst mot den indiske delstaten Uttar Pradesh.
Hovedstad er Mahendranagar, distriktets eneste bykommune, som i 2005 hadde omtrent 62 000 innbyggere.
Distriktet skal ha 20 landsbyutviklingskomiteer (Village Developtment Comitee (VDC), et administrativt nivå som nærmest kan sammenliknes med landkommuner), og 1 bykommune. Her er ei liste over 19 av VDC-ene i distriktet:
Distriktet har en stor tharu-befolkning.
Naturreservatet Shuklaphata ligger i distriktet.
Den fjernvestlige delen av Nepal er minst utvikla og fattigst i hele landet. En undersøkelse fra United Nations Development Program (UNDP) offentliggjort i mars 2007 fant at i Kanchanpur er 50% av barna undervektige, og andelen som ligger under den nasjonale fattigdomsgrensa er 36 %.
Zjeleznogorsk-Ilimskij
Zjeleznogorsk-Ilimskij (russisk: Железного́рск-Или́мский) er en by i Irkutsk oblast i Russland. Den ligger rundt 480 km nord for Irkutsk. Innbyggertall: 29 093 (folketelling 2002), 32 326 (folketelling 1989).
Byen ble grunnlagt i 1948 som en bosetning ved en gruve for jernmalm. Bystatus ble gitt i 1965.
Prasanta Chandra Mahalanobis
Prasanta Chandra Mahalanobis (født 29. juni 1893, død 28. juni 1972) var en indisk forsker, matematiker og anvendt statistiker.
Mahalanobis tilhørte en familie av bengalske godseiere og aristokrater som var bosatt i Bikrampur (dagens Bangladesh). Hans bestefar Gurucharan (1833–1916) flyttet til Calcutta i 1854 og etablerte sin egen virksomhet. Mahalanobis fikk sin første skolegang ved Brahmo Boys School på Calcutta, der han ble uteksaminert i 1908.
Lillebil Ibsen
Lillebil Ibsen (født Sofie Parelius Monrad Krohn; født 6. august 1899, død 22. august 1989) var en norsk skuespiller og danser. Hun var datter av ingeniør Georg Monrad Krohn (1865-1934) og Gyda Christensen, som var skuespiller, instruktør og opphavskvinne til den første norske balletten. Lillebil giftet seg i 1918 med regissøren Tancred Ibsen.
Karriere
Krohn ble utdannet som ballettdanserinne av sin mor, og som ti år gammel debuterte hun på Nationaltheatret i Prinsessen på erten hvor moren var instruktør.
I de neste årene fikk «Madame Lillebil» en eventyrlig utenlandsk karriere. Hun danset i London og Paris, og møtte blant annet koreografen Mikhail Fokine og komponisten Igor Stravinskij. 16 år gammel ble hun engasjert av den store iscenesetteren Max Reinhardt i Berlin, der hun ble prima ballerina. Da hun var 16 år gammel debuterte hun som skuespiller i Den uskikkelige lille prinsesse på Nationaltheatret i 1915. Hun gikk etter ti års tid helt over til dette yrket. Lillebil Ibsen fikk en internasjonal karrière, og vekslet mellom turneer utenlands og opptredener i Norge. Etter hvert valgte hun allikevel å bli i Norge, hvor hun vekslet mellom revy, teater og film.
Under Jubileumsutstillingen i Oslo i 1914 hadde hun møtt og blitt oppvartet av Tancred Ibsen sr. (1893–1978), sønnesønn av forfatteren Henrik Ibsen. De giftet seg fem år etter, da Lillebil nettopp var blitt tyve, og skulle ha et samliv på nesten seksti år, til han døde i 1978. Som gift ønsket Lillebil etterhvert å slå seg ned i Norge.
I 1923 engasjerte Centralteatret henne, først i pantomimespillet Scaramouche med musikk av Sibelius, og deretter i skuespillet Kameliadamen. Året etter spilte hun revy på Chat Noir. Sangene, dansene og parodiene hennes ble svært populære, og hun fremførte òg flere av dem i London, Paris, Stockholm og København. I 28 år (1928–1956) var hun tilknyttet Det Nye Teater, og i 13 år (1956–1969) var hun ved Nationaltheatret. Hennes roller spente fra komedier og lystspill til Nora og fru Alving i Henrik Ibsens stykker.
Lillebil Ibsen samarbeidet med flere skuespillere, blant andre Gösta Ekman d.e. i Den glade enke i Stockholm. Hun hadde et særlig samspill med Per Aabel. For rollen sin mot ham i Kjære løgnhals fikk hun Kritikerprisen i 1961. Stykket ble satt opp flere ganger og tatt på turné i hele Norge og i nabolandene. Da Ibsen feiret syttiårsjubiléet sitt som scenekunstner i 1981, spilte hun nok en gang Mrs. Pat i Kjære løgnhals.
Lillebil Ibsen er begravet sammen med sin mann og sine svigerforeldre på Vår Frelsers gravlund, Oslo. Ekteparet hadde én sønn, ambassadøren Tancred Ibsen jr.
McCone County
McCone County er et fylke i den amerikanske delstaten Montana. Det ligger i den nordøstlige delen av staten og det grenser mot Valley County og Roosevelt County i nord, Richland County i nordøst, Dawson County i øst, Prairie County i sør og mot Garfield County i vest.
McCone Countys totale areal er 6 948 km² hvorav 104 km² er vann. I 2000 hadde fylket 1 977 innbyggere og administrasjonssenteret ligger i byen Circle som også er fylkets største by.
Casper Ruud
Casper Ruud (født 22. desember 1998) er en norsk tennisspiller fra Snarøya som er rangert som nummer tre i verden på ATPs verdensranking (per 21. november 2022). Beste ranking var nr. 2 i verden. Ruud representerer Snarøya Tennisklubb, og er sønn av tidligere tennisspiller Christian Ruud. Han er Norges første mannlige spiller på Grand Slam-nivå siden slutten av 1990-årene.
Ruud er den første nordmannen som har vunnet en tittel på ATP-touren, med seieren i Argentina Open 2020. Han er også den høyest rangerte norske tennisspilleren gjennom alle tider (2), og kvalifiserte til ATP-sluttspillet i 2021.
Ruud er sterkest på grusbaner, hvor han har nådd finalen i French Open to ganger og vunnet ni av sine ti ATP titler.
Barne- og ungdomsresultater
Som fjortenåring kom han i 2013 til sin første finale i norgesmesterskapet i tennis, der han tok sølv, etter å ha tapt finalen mot Øystein Steiro. Året etter tok han NM-gull, og ble dermed tidenes yngste norgesmester i tennis.
Fra 2014 tilbragte Ruud store deler av året i Spania, hvor han trente med sin far, tidligere tennisspiller Christian Ruud, og med spanske Pedro Rico.
2015
I 2015 vant han NM på nytt og fikk sin andre kongepokal.
Samme år spilte Ruud også sine første Grand Slam-turneringer som junior, og kom han til andre runde i Wimbledon og til tredje runde i French Open og US Open. Ruud kom til også første runde i dobbel i US Open, og helt til semifinalen i Wimbledon sammen med sin partner Miomir Kecmanović. I oktober vant Ruud den prestisjefulle juniorturneringen Osaka Majors Cup, noe som førte til en andreplass på verdensrankingen for juniorer ved slutten av året.
2016
I februar 2016 vant Ruud sin første ITF-tourturnering (Future). Det gjorde han ved å slå spanske Carlos Taberner i en turnering i Paguera, Spania. Han har siden spilt fire finaler til hvor han har vunnet én (august 2016 i Finland). I april nådde han finalen i ITF Junior Masters der det ble tap for Hong Seong-chan 5-7, 3-6.
I 2016 vant han også NM for tredje gang, og fikk sin tredje kongepokal. De senere årene har han valgt å stå over mesterskapet.
I dobbel-turneringen for junior i French Open 2016 kom Ruud og partneren Miomir Kecmanović til semifinalen.
I september 2016, i sin aller første ATP Challenger-turnering, vant han turneringen i Copa Sevilla i Spania ved å slå japanske Taro Daniel (nr. 102 på ATPs verdensranking) i finalen. På veien til finalen slo han sin første spiller rangert blant topp 250, topp 150 og topp 100 på ATP-rankingen. Han slo ut den høyeste rangerte spilleren Iñigo Cervantes, som på det tidspunktet lå som nummer 75 i verden, i kvartfinalen. . Han er den fjerde yngste tennisspilleren som har vunnet en ATP Challenger-turnering i sin debutsesong. På grunn av seieren i Sevilla fikk Ruud et wildcard til Chengdu Open, hvor han tapte i første runde mot Viktor Troicki.
Ved nyttår 2016 ble Ruud nummer 1 på verdensrankingen for juniorer.
2017
Etter å ha imponert i 2016, ved å blant annet vinne en ATP Challenger og nå karriere-beste på ATP-rankingen med 225 i desember 2016, spilte han sin første Grand Slam-turnering som senior i Australian Open 2017. Her tok han seg til tredje og siste kvalifiseringsrunde hvor han tapte 7-6, 6-3 mot Reilly Opelka.
I de andre Grand Slam-turneringene i 2017 ble han også utslått i kvalifiseringen. I French Open ble han slått ut i andre runde mot Maxime Janvier og i US Open ble han utslått i andre runde av Simone Bolelli. Ruud deltok ikke i Wimbledon-turneringen.
Ruud vant sin første singelkamp i førsterunde-oppgjøret av Davis-cupen, mot Latvia i februar 2017. Han slo Mārtiņš Podžus 6–3, 6–1, 7–5. Sammen med Viktor Durasovic vant han i samme oppgjør, dobbelkampen mot Podzus og Miķelis Lībietis 6–3, 7–6, 6–7, 6–2. Norge kvalifiserte seg dermed til neste runde, hvor Norge tapte 4-1 mot Danmark. Ruud tok Norges eneste poeng etter å ha slått Søren Hess-Olesen.
2018
Han greide også å kvalifisere seg for French Open, hvor han igjen nådde 2. runde og tapte for en seedet spiller, denne gang Albert Ramos Viñolas fra Spania.
I juli presterte han sin største seier så langt i karrieren ved å slå tittelforsvarer, tidligere nummer 3 i verden og da nummer 39 i verden, David Ferrer i ATP 250-turneringen Swedish Open. Ruud nådde kvartfinalen i turneringen.
I august kvalifiserte Ruud seg for US Open for første gang ved å ta seg gjennom kvalifiseringen uten å tape et sett. Han tapte i første runde mot Guido Pella.
2019
2019-sesongen startet dårlig og han røk blant annet ut av første runde i kvalifiseringen til Australian Open 2019. I februar spilte han flere turneringer på grus i Sør-Amerika med suksess; han kvalifiserte seg inn til Rio Open og tok seg til kvartfinale i ATP 500-turneringen, og fulgte opp med semifinale i Brasil Open 2019 i São Paulo uka etter, hvor han slo toppseedede João Sousa. Disse resultatene gjorde at Ruud satte karrierebeste på rankingen og klatret innenfor topp 100 for første gang i karrieren med en 94. plass fra 4. mars. I april nådde Ruud sin første ATP-tourfinale når han nådde finalen av ATP 250 turneringen U.S. Men's Clay Court Championships i Houston, USA. I finalen ble det tap mot Cristian Garín. Tross tap i finalen så tangerte han faren Christian Ruud ved å nå sin første ATP finale, far og sønn Ruud er de to eneste nordmennene til dags dato som har klart denne bragden. I mai kvalifiserte Ruud seg til Italian Open 2019 og vant sin første kamp i en Masters turnering da han slo Dan Evans i første runde. Han slo deretter ut Nick Kyrgios, før han tapte 4–6, 4–6 mot Juan Martín del Potro i tredje runde.
I French Open 2019 tok Casper seg til tredje runde etter å ha slått Ernests Gulbis og 29 seedede Matteo Berrettini før han tapte 3–6, 1–6, 6–7, 8–10 mot Roger Federer. Han tok seg også til andre runde i dobbel sammen med Miomir Kecmanović etter å ha slått to tidligere vinnere i 12 seedede Ivan Dodig og Édouard Roger-Vasselin før de tapte mot Federico Delbonis og Guillermo Durán.
I juli spilte Ruud sin første Wimbledon turnering under Wimbledon 2019 hvor han tapte mot 9 seeded John Isner i første runde. I Generali Open Kitzbühel 2019 kom Ruud til semfinalen etter å ha slått Pablo Carreño Busta, Matthias Bachinger og Pablo Cuevas før han tapte mot Albert Ramos Viñolas. Under US Open 2019 stilte Ruud igjen sammen med Miomir Kecmanović i dobbel og tok seg til tredje runde, etter å ha slått ut tredjeseedede Raven Klaasen og Michael Venus i andre runde. I St. Petersburg Open 2019 tok Ruud seg til kvartfinale før han ble slått ut i tredje sett av Borna Ćorić, 6–3, 5–7, 3–6. Etter en god sesong kvalifiserte Ruud seg til Next Generation ATP Finals 2019, hvor han røk ut etter gruppespillet.
2020
På starten av 2020-sesongen ledet Ruud Norge til 2–1 seier over USA i gruppespillet i ATP-cupen etter å ha slått John Isner 6–7, 7–6, 7–5 før han teamet opp med Viktor Durasovic og slo Austin Krajicek og Rajeev Ram i dobbel. I kampen etter slo Ruud nummer 12 i verden, Fabio Fognini, 6–2, 6–2 og tok med det karrierens største seier til nå, men Norge tapte denne kampen etter tap i dobbel.
Ruud klarte imidlertid ikke å bevare denne formen inn i Australian Open, hvor han tapte i 1. runde i singel med sifrene 3–6, 6–7(6–8), 6–1, 6–4, 6–7(6-10) mot hviterusseren Jagor Herasimaw. Han tapte også i 1. runde i dobbel, fortsatt sammen med Miomir Kecmanović.
Under Argentina Open i februar kom Ruud seg til sin andre finale på ATP-touren, hvor han endte opp med å slå portugisiske Pedro Sousa. Seieren betydde at Ruud ble den første norske vinner av en ATP tour tittel og gikk samtidig forbi faren Christians rekord på nr 39. som høyeste rangerte nordmann på ATPs verdensranking noensinne med en rangering på nr. 34 i verden påfølgende uke. Han er også første nordmann som har klart å spille seg til to ATP-finaler; hans far nådde én finale den gangen han var aktiv. To uker senere spilte Casper Ruud i finalen i Chile Open 2020, men tapte tre sett mot Thiago Seyboth Wild.
I mars kvalifiserte Ruud og Norge seg til World Group I i Davis Cup.
Etter en lang pause på grunn av covid-19 tok Ruud seg for første gang til 3. runde i US Open etter å ha slått Mackenzie McDonald og Emil Ruusuvuori, før han tapte mot Matteo Berrettini.
To uker senere tok Ruud se hele veien til semifinalen i ATP 1000 Masters turneringen Italian Open etter å ha slått Karen Khatsjanov, Lorenzo Sonego, Marin Čilić og Matteo Berrettini. I semifinalen ble det tap 5–7, 3–6 mot verdensener Novak Đoković. Ruud ble dermed første nordmann i semifinalen i en ATP 1000 Masters turnering, ett steg lenger enn faren Christians gamle norske rekord. Prestasjonen i turneringen sendte Ruud opp på en nye karrierebeste på rankingen med en 30. plass. Den påfølgende uken ble det ny semi-finale i Hamburg European Open 2020 som sørget for at Ruud klatret til 25. plass på rankingen. Under French Open 2020 tok han seg til 3. runde som året før, men måtte se seg slått av Dominic Thiem.
2021
Under Australian Open 2021 brøt Ruud en ny barriere da han tangerte sin far Christian ved å nå fjerde runde i turneringen. Han slo Jordan Thompson, Tommy Paul og Radu Albot før han møtte Andrej Rubljov i fjerde runde hvor det endte 2–6, 6–7, 3–7, etter at han måtte trekke seg etter det jevne andre settet. Resultatet førte ham opp på ny karriere-beste på rankingen, med en 24. plass. Noen uker senere tok han seg til kvartfinalen i ATP 500-turneringen i Acapulco, men måtte igjen kaste inn håndkleet grunnet skade, denne gangen før kampen mot Alexander Zverev startet.
Under Monte-Carlo Masters 2021 noterte Ruud seg for sin andre seier over en topp 10-spiller da han slo Diego Schwartzman 6–3, 6–3 i andre runde. Han slo deretter Pablo Carreño Busta og Fabio Fognini slik at han nådde sin andre semifinale i en ATP Masters 1000-turnering. Der ble det tap mot Andrej Rubljov.
Under BMW Open 2021 tok Ruud seg til semifinalen, hvor han tapte mot Nikoloz Basilashvili.
Under Mutua Madrid Open 2021 noterte Ruud seg for sin første seier over en topp 5 spiller når han slo Stefanos Tsitsipas 7–6, 7–4, 6–4 i tredje runde. I kvartfinalen slo han Alexander Bublik og tok seg dermed til sin tredje strakte ATP Masters 1000 semifinale på grus. I semifinalen ble derimot Matteo Berrettini for sterk. Resultatet i turneringen betydde at Ruud kom inn topp 20 på rankingen for første gang i karrieren med en 16. plass.
Under Geneva Open 2021 tok Ruud seg til sine fjerde strake semifinale på ATP-touren og deretter til sin første finale for året, og fjerde finale i karrieren etter å ha slått Pablo Andújar i semifinalen. I finalen slo han Denis Shapovalov i strake sett og sikret seg dermed karrierens andre tittel.
Under Wimbledon-turneringen 2021 spilte Ruud og makkeren André Göransson seg til kvartfinalen i double-turneringen.
Under Swedish Open 2021 vant Ruud finalen mot Federico Coria; dette var årets andre turnering for Ruud, og tredje totalt. En uke senere gikk Ruud til topps i Swiss Open 2021 etter å ha slått Hugo Gaston 6–3, 6–2 i finalen, og tok dermed sin fjerde tittel. Uken deretter igjen gikk han til topp i Generali Open Kitzbühel 2021 og tok sin tredje tittel på tre uker, en prestasjon ingen hadde gjort siden Andy Murray i 2011. Dette var Ruud femte tittel og resultatet førte han også opp på karriere beste med 12. plass på rankingen.
I Canadian Open 2021 nådde han sin første kvartfinale i en Masters 1000 turnering på hardcourt hvor han tapte mot Stefanos Tsitsipas. Resultatet førte Ruud opp på 11. plass på rankingen. Den påfølgende uken nådde han en ny Masters 1000 kvartfinale i Cincinnati Masters 2021 men måtte igjen se seg slått, denne gang av Alexander Zverev.
Den 13. september klatret Ruud til nummer 10 på rankingen, nok en karriere-beste.
Mot slutten av september ble Ruud valgt til å representere laget til Europa i Laver Cup 2021. Ruud vant turneringens første kamp mot Reilly Opelka, en turnering Europa endte opp med å vinne 14–1 over laget fra resten av verden.
I starten av oktober vant Ruud sin først hardcourt-turnering og sin femte turnering i 2021, i San Diego Open 2021. Han slo Andy Murray, Lorenzo Sonego, Grigor Dimitrov og i finalen Cameron Norrie 6–0, 6–2.
I starten av november sikret Ruud seg plass i ATP-sluttspillet under Paris Masters, etter å ha vært en av sesongens åtte beste spillere.
I ATP-sluttspillet 2021 tok Ruud seg til semifinale etter å ha vunnet mot Cameron Norrie og Andrej Rubljov og tapt mot Novak Đoković i gruppespillet. I semifinalen tapte han mot Daniil Medvedev.
Ruud endte året som nummer 8 i verden på rankingen.
2022
Ruud vant sin syvende tittel i februar da han vant Argentina Open 2022 etter å ha slått Diego Schwartzman i finalen. Dette var hans andre tittel i Argentina Open.
I månedsskifte mars april tok Ruud seg til sin første finale på Masters 1000 nivå i Miami Open 2022 etter å ha slått Henri Laaksonen, Alexander Bublik, Cameron Norrie, Alexander Zverev og Francisco Cerundolo. I finalen ble det tap mot spanjolen Carlos Alcaraz.
I mai tok Ruud seg til semifinalen i Italian Open hvor det ble tap mot Novak Djokovic.
21. mai - Ruud vinner sin åttende tittel da han vinner Geneva Open 2022, etter å ha slått João Sousa i finalen.
I French Open 2022 tok Ruud seg helt til finalen i en grand slam som første nordmann i historien og første skandinav siden Robin Söderling i 2010. På vei til finalen slo han Jo-Wilfried Tsonga i hans siste kamp i karrieren, Emil Ruusuvuori, Lorenzo Sonego, Hubert Hurkacz, Holger Rune og Marin Čilić. Resultatet tok han opp på ny karrierebeste med sjetteplass på rankingen. I finalen ble det tap mot Rafael Nadal i strake sett.
13. juni - Ruud oppnår ny karrierebeste med femteplass på ATP-rankingen.
I juli vant Ruud Swiss Open Gstaad for andre året på rad og tok sin niende ATP tittel etter å ha slått Matteo Berrettini i finalen.
Ruud nådde sin andre Grand Slam finale under US Open 2022. På veien til finalen slo han Kyle Edmund, Tim Van Rijthoven, Tommy Paul, Corentin Moutet, Matteo Berrettini og Karen Khatsjanov. I finalen møtte han Carlos Alcaraz. Der måtte Ruud se seg slått i det som var en kamp om både tittel og verdensener tittel. Resultet betydde at Ruud klatret til nummer 2 på verdensrankingen.
2023
Etter en lang 2022 sesong startet Ruud sesongen med United-cupen og Australian Open før han tok en pause for å få en ordentlig sesongoppkjøring. Etter en måneds tid var han tilbake på banen og etter varierende spill de første turneringene gikk han til topps i Estoril Open i starten av april etter å ha slått Miomir Kecmanović i finalen. Ruud tok dermed årets første og karrierens tiende tittel. I French Open 2023 tok Ruud seg til finale for andre året på rad og sin tredje Grand slam finale totalt. På veien slo han Elias Ymer, Giulio Zeppieri, Zhang Zhizhen, Nicolás Jarry, Holger Rune og Alexander Zverev. I finalen endte det med tap mot Novak Djokovic.
Tidslinje, singel
Oppdatert etter Cincinnati Masters 2023.
Topp 10-spillere
Ruuds kamper mot spillere som noen gang har vært rangert topp-10 på ATPs verdensranking. Bare ATP-tourens hovedrundekamper teller:
Statistikk mot spillere rangert 11–20
Ruuds statistikk mot alle som noen gang har vært på 11.-20.-plass på ATPs verdensranking. Bare ATP-tourens hovedrundekamper teller:
Verma kraftverk
Verma kraftverk var et vannkraftverk i Rauma kommune i Møre og Romsdal. Nye Verma kraftverk ble satt i drift i mai 2019, da ble dette kraftverket nedlagt.
Kraftverket utnyttet et fall på 420 meter i elven Verma, som er en sideelv til Rauma. Elven Verma er et typisk eksempel på agnordal. Inntaket ligger på 576 moh. og kraftverket på 166 moh. omkring 200 meter oppstrøms fra samløpet med hovedelven Rauma. Inntaksmagasinet ligger 380 meter ovenfor og er en liten betongdam på 30 000 m3. Nedbørfeltet er på 115,9 km², og tilsig er på 162,4 millioner m³. Magasinkapasiteten er på 32,4 millioner m³. Vassdraget er vernet mot videre kraftutbygging.
Vermevatn, Restjørn og Langvatnet er regulert med dam og brukes som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres 1,0 m³/s vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Inntaksmagasinet ligger i Verma og har et volum på om lag 30 000 m³. Dette gir full drift av kraftverket på ca. 3,3 timer.
Vermafossen er delvis tørrlagt som følge av kraftverkets bruk av vannet. I selve Vermedalen går elven Verma til dels i meandere gjennom store løsmasser.
Elven har vært regulert siden 1923 og dette kraftverket produserte energi siden 1949 og verket ble utvidet i 1953.
Kraftverket etterfulgte tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919). Kraftverket i Stavemsfossen leverte 380 kW og strømmen ble overført med høyspentlinje til Åndalsnes og Veblungsnes 35 km unna.
Kraftverket har totalt en midlere årsproduksjon på 70 GWh. Det er installert to peltonturbiner på totalt 8,3 MW, og verket er eid av Rauma Energi.
24. januar 2014 gav Olje- og energidepartementet Rauma Energi tillatelse til å bygge nytt Verma kraftverk.
Periquito
Periquito er en kommune i delstaten Minas Gerais i sørøstregionen av Brasil.
Gårdsbrukeren Waldemiro Barrel kjøpte i midten av 1939 15 alqueires (1 alqueire = 4,84 hektar) land ut av områdene til Açucena for å opprette en vila. Denne vilaen skulle utvikle seg til å bli en by ettersom flere og flere kom til stedet. Når jernbanestrekningen Vitória-Minas ble lagt igjennom vilaen kom det enda flere til området. Byen fikk kommunestatus den 21. desember 1995 ved delstatlig lov 12.030.
Jordbruk er hovednæring i kommunen samt nyplantingen av eukalyptustrær.
Samisk kunstnerforbund
SDS har siden 1989 hatt forhandlingsrett med den norske stat og forvalter gjennom Samiske Kunstneres og Forfatteres Vederlagsfond (SKFV) andelen av stipendmidler som resultat av forhandlingene som visningsvederlag, bibliotekvederlag og kopieringsvederlag.
SDS ble opprettet av initiativtakerne bak den såkalte Samisk kunstnergruppe og den samiske kunstneren Nils Aslak Valkeapää.
Zjeleznogorsk
Zjeleznogorsk kan vise til flere byer i Russland:
Orchard Road
I 2009 gjennomgikk Orchard Road en ombygging for ca. 40,000,000$ da de satte opp nye gatelys, bokser for planter, urbane grønne rom, gatefliser og totempeler av blomster.